Diari Oficial de la Generalitat Valenciana


Sumari del DOGV 1961, del 10-02-1993 (1993/827128)

ORDRE de 12 de gener de 1993, de la Conselleria d'Administració Publica, per la qual homologa la constitució de la mancomunitat intermunicipal per a la prestació de serveis públics municipals entre els municipis d'Aspe i Hondón de las Nieves.
--------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/01/12/(3)/dof/vci/html**

### Dades del document

Número de DOGV
:   1961

Data del DOGV
:   10-02-1993

Secció del DOGV
:   DISPOSICIONS GENERALS

Número del document
:   1993/827128


Data del document
:   12-01-1993

Organisme emissor
:   Conselleria d'Administració Pública

Tipus de document
:   Ordre

Ordre de 12 de gener de 1993, de la Conselleria d'Administració Pública, per la qual homologa la constitució de la mancomunitat intermunicipal per a la prestació de serveis públics municipals entre els municipis d'Aspe i Hondón de las Nieves.  
Els municipis d'Aspe i Hondón de las Nieves, ambdós de la província d'Alacant, fent ús de la facultat que els confereix l'article 44, paràgraf 1, de la Llei 7/1985, de 2 d'abril, reguladora de les bases de règim local, van tramitar l?expedient per a aprovar la constitució i els estatuts de la mancomunitat intermunicipal per a la prestació de serveis públics municipals entre els municipis d'Aspe i Hondón de las Nieves.  
Tramesos l'expedient tramitat i els estatuts aprovats a aquesta conselleria, s'ha observat que compleixen en tots els termes la legislació vigent al respecte, i no s'hi ha advertit cap infracció a l'ordenament jurídic, ni detriment de les competències d'aquesta comunitat autònoma, ni interferència en el seu exercici.  
Per aquesta raó, tenint en compte el que disposa el Reial Decret 695/1979, de 13 de febrer, de transferències de competències, en relació amb el Decret de la Presidència de la Generalitat Valenciana 10/ 1985, de 21 de juny,  
ORDENE  
Article únic  
Homologar la constitució de la mancomunitat intermunicipal per a la prestació de serveis públics municipals entre els municipis d'Aspe i Hondón de las Nieves, i els seus estatuts, reproduïts en l'annex d'aquesta ordre, per haver-se acreditat la legalitat de les actuacions i haver sorgit, per tant, una entitat local amb personalitat jurídica pròpia.  
València, 12 de gener de 1993.  
El Conseller d'Administració Pública,   
EMERIT BONO I MARTINEZ  
ANNEX  
Estatut de la Mancomunitat Intermunicipal per a la Prestació de Serveis Públics Municipals entre els Municipis d'Aspe i Hondón de las Nieves  
CAPITOL I  
Disposicions generals  
Article primer. Denominació i. objecte  
1. Amb la denominació de Mancomunitat Intermunicipal per a la Prestació de Serveis Públics Municipals entre els Municipis d'Aspe i Hondón de las Nieves, s'associen aquestes entitats locals, amb personalitat jurídica pròpia diferent de la que correspon a cada entitat associada i amb plena capacitat jurídica per al compliment dels seus fins.  
2. Els fins que persegueix aquesta mancomunitat són la satisfacció de les necessitats comunes de les col·lectivitats veïns d'Aspe i Hondón de las Nieves i la col·laboració mútua en la prestació dels serveis públics que constitueixen el seu objecte.  
3. L'objecte d'aquesta mancomunitat és la prestació dels següents serveis públics:  
a) El subministrament d'aigua potable a les respectives poblacions des dels canals de la Mancomunitat de Taibilla, des de la presa sítia al terme municipal de Crevillente.  
1 b) La gestió dels respectius serveis municipals de proveïment domiciliari d'aigua potable,  
c) La prestació dels serveis socials i assistencials per a la consecució del benestar social dels veïns dels respectius municipis.  
d) Els serveis públics bàsics i obligatoris per a ambdós municipis que s'enumeren en la disposició addicional primera d'aquests estatuts a partir del moment en què es transferesquen per acord de les respectives corporacions municipals en ple.  
Article segon. Membres  
Són membres de la mancomunitat els municipis d'Aspe i Hondón de las Nieves, ambdós de la província d'Alacant.  
Els òrgans de govern i administració tindran la seu al municipi a què pertanya el president, i es reuniran en l'ajuntament corresponent.  
A l?efecte de funcionament dels diferents serveis que gestione la mancomunitat es podran fixar adreces socials diferents de la seu.  
CAPITOL II   
Organ de govern i administració  
Article tercer  
La mancomunitat es regirà pels següents òrgans: el president, el vice-president i la junta de govern.  
Article quart  
Serà president de la mancomunitat, l'alcalde del municipi que resulte designat per la junta de govern.  
El mandat del president dura dos anys, i no podrà prorrogar-se ni renovar-se, en la mateixa persona ni en una persona diferent que pertanya a la mateixa corporació del president que cesse en el manament. Amb aquest fi es fixa un ordre rotatiu de manera que cada dos anys s'alterne la presidència per part dels municipis integrants, i l'alcalde que no ocupe la presidència en serà el vice-president.  
Article cinquè  
1 La junta de govern serà l'òrgan de govern de la mancomunitat i estarà integrada pels "des dels municipis que la constitueixen, tres regidors de l'Ajuntament d'Aspe i dos regidors de l'Ajuntament d'Hondón de las Nieves, designats lliurement per les respectives corporacions locals en PIC.  
Article sisé  
1. Por al desenvolupament de les funcions administratives es proveirà del personal que calga.  
2. La funció pública de secretaria, comprensiva de la fe pública i l'assessorament legal preceptiu, i també el control i la fiscalització, la intervenció en la gestió econòmico- financera i pressupostària, i la comptabilitat, tresoreria i recaptació, seran encomanades a funcionaris amb habilitació de caràcter nacional i es cobriran per concurs entre els funcionaris que tinguen aquest caràcter, de conformitat amb el que disposa l?ordenament jurídic vigent.  
3. Fins al moment que es creen aquestes places, el secretari- interventor de la mancomunitat serà el de l'ajuntament que exercesca la presidència, i intervindrà amb veu i sense vot, sense perjudici que aquell que tinga la secretaria de la mancomunitat, que per torn li corresponga, puga delegar-la en el secretari de l'altre municipi.  
CAPITOL III  
De les atribucions dels òrgans de la mancomunitat  
Article setè. El president i el vice-president  
1. El president de la mancomunitat en té la representació i en dirigeix l'administració. Li correspon la superior direcció, inspecció i impuls dels serveis i obres que s'executen, i assumeix a més les següents atribucions:  
a) Convocar, presidir i cloure les sessions de la mancomunitat, dirigir les deliberacions i decidir els empats amb el vot de qualitat.  
b) Publicar, executar i fer complir els acords adoptats per la comissió gestora.  
c) Exercir, en cas d'urgència, accions judicials o administratives, després de l'informe del lletrat, i assabentar la junta de govern en la primera sessió que se s'efectue.  
d) Representar legalment la mancomunitat, dirigir les deliberacions i decidir els empats amb el vot de qualitat.  
e) Executar facultats de caràcter econòmic o aplicador de sancions.  
f) Presidir les comissions executives o de treball que puguen constituir-se per a la millor gestió de la mancomunitat.  
g) Formular les sol·licituds de les concessions o autoritzacions necessàries per als proveïments d'aigua a les poblacions dels municipis mancomunats.  
h) En general, executar tots els drets i complir i fer complir les obligacions derivades del que disposen aquests estatuts i acords de la junta de govern.  
i) Qualsevol funció atribuïda de manera expressa al president o a la junta de govern de la mancomunitat.  
2. El vice-president exercirà les funcions del president en absència d'aquest, motivada per malaltia, cessament, renúncia o dimissió del seu càrrec i fins que es restablesca en el càrrec el president del municipi que per torn li corresponga. El president podrà delegar en el vice-president qualsevol de les funcions que té atribuïdes.  
Article vuité. La junta de govern  
Són atribucions de la junta de govern:  
a) La constitució de la mancomunitat després d'aprovats i publicats els seus estatuts.  
b) La integració en la mancomunitat de nous membres i la separació dels que la constitueixen, d'acord amb el que disposen aquests estatuts.  
e) La modificació dels estatuts i la dissolució de la mancomunitat seguint el procediment similar al de la seua aprovació i constitució determinat en les lleis.  
d) L'adquisició i disposició de béns o drets i els acords de taxació d'aquests.  
e) L'aprovació d'ordenances, reglaments de prestació de serveis i de personal, i també la seua modificació.  
f) La proposta i aprovació, si escau, de tarifes.  
g) La contractació i concessió d'obres, serveis i subministraments, llevat d'aquells supòsits en què la quantia dels contractes no excedesca el 5 per 100 dels recursos ordinaris del seu pressupost, ni el 50 per 100 del límit general aplicable a la contractació directa, i també tots aquells contractes que, excedint de l?esmentada quantia, tinguen una durada no superior a un any o no exigesquen crèdits superiors al consignat en el pressupost anual, ja que en aquests supòsits la competència serà del president de la mancomunitat.  
h) L'aprovació del pressupost i de les operacions de crèdit i expedients d'habilitació i suplement.  
i) L'aprovació de l?inventari de béns de la mancomunitat.  
j) L'aprovació dels comptes generals de la mancomunitat.  
k) L'aprovació dels plans i projectes d'obres i serveis i la programació de les inversions de la mancomunitat.  
l) L'exercici d'accions judicials i administratives, interposició de recursos i defensa del procediments de tota classe incoats contra la comunitat.  
m) Qualsevol altra atribuïda expressament a la junta de govern en aquests estatuts.  
Article novè  
Els funcionaris adscrits a la mancomunitat tindran les funcions, els drets i les obligacions que s'especifiquen en el reglament de funcionaris de l'administració local vigent i disposicions generals concordants d'aplicació.  
CAPITOL IV  
Objecte i competències  
Article deu  
La mancomunitat, en l'àmbit territorial, exercirà les seus competències d'acord amb la satisfacció dels seus fins.  
Article onze  
1. La mancomunitat haurà de prestar i realitzar les següents obres, serveis i activitats per al compliment dels seus fins:  
a) L'elaboració d'estudis, projectes i avantprojectes, si escau, que satisfacen els fins abans indicats.  
b) La sol·licitud de les concessions o autoritzacions necessàries per a la prestació dels serveis descrits.  
c) La construcció, explotació i conservació de les obres i instal·lacions necessàries per a la prestació dels serveis descrits.  
d) La determinació dels percentatges de participació de cada municipi.  
2. Els acords de la mancomunitat en l?establiment i realització dels serveis i obres meritades obligaran els ajuntaments i veïns dels respectius municipis.  
CAPITOL V   
Recursos econòmics i financers  
SECCIO PRIMERA   
Recursos econòmics i pressupost  
Article dotze  
Per a la realització de les finalitats, la. mancomunitat podrà comptar amb els següents recursos:  
a) Els ingressos de dret privat que tot seguit s'indiquen:  
1. Fruits, rendes o interessos dels béns i drets de qualsevol classe dels quals siga titular la mancomunitat; així mateix, els ingressos procedents de l'alineació i gravamen dels esmentats béns i drets.  
2. Donacions, herències, llegats i auxilis de tota classe procedents de particulars, acceptats per la mancomunitat.  
b) Subvencions i altres ingressos de dret públic, acceptats per la mancomunitat.  
c) Taxes/preus públics per la prestació de serveis o la realització d'activitats de la seua competència.  
d) Contribucions especials per a l'execució d'obres o pet l'establiment, ampliació i millora de serveis de la competència de les referides entitats.  
e) Els procedents d'operacions i crédit.  
f) Les multes.  
g) Les aportacions de cadascun dels municipis mancomunats en la forma i quantia que reglamentàriament s'establesca.  
Article tretze  
S'aplicarà a la mancomunitat el que disposen les normes de regim local pel que fa als ingressos esmentats en l'article anterior.  
Article catorze  
La junta de govern formarà anualment un pressupost únic, d'acord amb les disposicions de règim local.  
SECCIO SEGONA   
De les quotes de participació.   
Dels ens mancomunats i tarifes  
Article quinze  
Les entitats locals mancomunades reconeixen i voluntàriament s'obliguen a prestar una col·laboració definida en el pagament dels costos derivats de la prestació dels serveis públics que es gestionen en el compliment dels fins de la mancomunitat.  
Article setze  
Per tal de garantir el pagament de les quantitats a què fa referència l'article anterior, els ajuntaments membres de la mancomunitat atorgaran al seu favor l'oportú poder,, tan ample i suficient com en dret calga, per tal que puga rebre de la delegació d'Hisenda, i a càrrec de les quantitats liquidades per aquesta a favor de les entitats locals, els imports que aquests no hagen pagat a la mancomunitat, en el termini màxim d'un mes a partir del requeriment que amb aquest efecte se'ls formule.  
El mitjà per garantir el pagaments d'aquells usuaris directes de les entitats mancomunades serà establert per la mancomunitat en cada cas concret.  
Article disset  
Els pagaments que hagen d'efectuar els membres de la mancomunitat i els altres usuaris directes de conformitat amb el règim de tarifes que amb aquest motiu establesca la junta de govern, d'acord amb el que disposen aquests estatuts, es pagaran a la mancomunitat, respecte de la qual s'entendran contretes les respectives obligacions de pagament i correlativament el dret de la mancomunitat a exigir-les.  
Article divuit  
La junta de govern de la mancomunitat estudiarà i aprovarà la quota de despeses generals que els ajuntaments mancomunats hauran de satisfer i també hauran d'incloure les despeses financeres del primer establiment, les despeses d'explotació i conservació ordinàries i extraordinàries, la creació de reserves per a futures ampliacions, reparacions i qualsevol altra despesa que repercutesca en els costos dels serveis.  
Se sotmetran també a l'aprovació de la junta de govern les tarifes aplicables per la prestació dels serveis als usuaris de la mancomunitat.  
SECCIO TERCERA  
Del patrimoni de la mancomunitat  
Article dinou  
Tots els estudis, avantprojectes, projectes, obres i instal·lacions que pague o realitze la mancomunitat, seran de la seua exclusiva propietat.  
Article vint  
Els ajuntaments membres de la mancomunitat conservaran la propietat de les xarxes, instal·lacions i serveis de les seues respectives poblacions, mentre es decidesca d'incorporar-los a la mancomunitat en les condicions que lliurement convinguen.  
Article vint-i-un  
En general la mancomunitat, per al millor compliment dels seus fins, podrà subrogar-se en els drets i obligacions dels ajuntaments integrants, en les condicions que es pacten amb la corporació.  
Les propietats o concessions d'aigües i les obres en projecte o en execució es podran transferir també a la mancomunitat, mitjançant els pactes que s'estimen escaients entre la mancomunitat i l'ajuntament membre d'aquesta que en siga titular.  
Article vint-i-dos  
Amb totes les propietats, els béns i els drets esmentats anteriorment i amb tot allò que la mancomunitat adquiresca en endavant per al compliment dels seus fins, es formarà un inventari d'acord amb el que disposen l'article 17 i següents del Reglament de Béns de les Entitats Locals, aprovat per Reial Decret 1372/1986, de 13 de juny.  
Article vint-i-tres  
Per al coneixement, examen i fiscalització de la gestió económica de la mancomunitat se'n retran els comptes en la forma i els requisits establerts en la legislació local.  
CAPITOL VI   
Dels usuaris directes i indirectes  
Article vint-i-quatre  
Als efectes d'aquests estatuts es consideren usuaris:  
a) Directes.  
b) Indirectes.  
1. Seran usuaris directes totes aquelles persones físiques o jurídiques a les quals la mancomunitat atorgue o concedesca autoritzacions per a la recepció dels serveis que hi presta. Amb aquesta finalitat els ajuntament membres de la mancomunitat tenen la condició d'usuaris directes de ple dret.  
2. Es consideraran usuraris indirectes els que tinguen autorització de les persones a què fa referència el punt anterior.  
CAPITOL VII  
Dels estudis, projectes, contractació d'obres i la seua execució .  
Article vint-i-cinc  
La mancomunitat durà a terme els estudis previs que calguen per al compliment dels seus fins. Amb aquesta finalitat els serveis tècnic competents en cada cas redactaran els avantprojectes i projectes tècnics necessaris que, després d'elaborats, se sotmetran a l'aprovació de la junta de govern de la mancomunitat.  
Article vint-i-sis  
La contractació i l'execució de les obres que es deriven dels projectes redactats s'efectuaran d'acord amb les normes generals de contractació, específiques del règim local, i amb la resta de disposicions legals concordants.  
CAPITOL VIII   
Formes de gestió i explotació dels serveis  
Article vint-i-set  
La mancomunitat, per a la prestació dels serveis de la seua competència, podrà adoptar qualssevol de les formes de gestió establertes en la legislació de règim local.  
CAPITOL IX   
Funcionament i règim jurídic  
Article vint-i-vuit  
La mancomunitat es constitueix amb durada indefinida, atès el caràcter permanent dels seus fins.  
Article vint-i-nou  
Les normes d'organització i funcionament intern de la mancomunitat seran aprovades per la junta de govern i respectaran els criteris i principis de la legislació estatal de procediment i règim jurídic de les administracions públiques, i la normativa local sobre la matèria aplicable als òrgans bàsics dels municipis.  
Els actes dels òrgans de la mancomunitat causen estat i els és aplicable el règim de recursos fixats en, les normes bàsiques del procediment administratiu que s'establesca per als esmentats actes.  
El règim de responsabilitat administrativa, civil i penal serà el que estableixen les entitats municipals.  
Article trenta  
Qualsevol modificació dels estatuts de la mancomunitat requerirà l'acord de les corporacions membres d'aquesta i haurà de tenir la mateixa tramitació que per al seu establiment.  
Constituïda la mancomunitat podran adherir-s'hi per a la prestació de tots o alguns dels serveis que gestiona la mancomunitat, els ajuntaments als quals interesse i estiguen inclosos en les condicions previstes en aquests estatuts i hauran d'assumir les obligacions que s'hi determinen.  
L'acord d'inclusió de nous membres exigirà l?estudi on es determine, amb les necessitats d'aquests, la conveniència i l?oportunitat de coordinar la solució dels seus problemes amb els dels integrants de la mancomunitat i la repercussió i distribució dels costos.  
Article trenta-un  
Per a tràmits anàlegs als de l'aprovació d'estatuts i constitució de la mancomunitat i d'acord amb les previsions estatutàries, podran separar-se de la mancomunitat qualsevol dels ajuntaments que la integren. La separació dels membres de la mancomunitat requerirà, pel que fa a les entitats locals, sol·licitud motivada i serà objecte d'acord no vinculant de la junta de govern, i s'autoritzarà sempre que es garantesca la continuïtat dels serveis públics que la mancomunitat gestiona, estiguen al corrent de les seues obligacions i garantesquen la liquidació dels crèdits que tinguen pendents.  
Article trenta-dos  
Tant l'adhesió com la separació requerirà l'acord dels ajuntaments que la integren, adoptats amb els mateixos requisits que el de la constitució.  
Article trenta-tres. Dissolució  
1. La mancomunitat es dissoldrà per alguna de les causes següents:  
a) Per desaparició del fi perquè va ser creada.  
b) Quan així ho acorda el ple de la mancomunitat i els ajuntaments mancomunats, amb el vot favorable de la majoria absoluta legal dels membres.  
c) Perquè l?estat, la comunitat autònoma o la diputació provincial duguen a terme la prestació dels serveis objecte d'aquesta, per absorció de les competències municipals corresponents.  
2. Si la mancomunitat es dissol, haurà de trametre als ajuntaments els béns d'aquesta en proporció a les seues corresponents aportacions.  
DISPOSICIONS ADDICIONALS  
Primera  
Per acord adoptat pel quòrum de majoria absoluta dels ajuntaments membres de la mancomunitat, podran incorporar-se als seus fins la gestió dels següents serveis:  
1. Recollida domiciliària de residus sòlids urbans i recollida de residus industrials.,  
2. Tractament i eliminació dels residus sòlids i líquids.  
3. Adquisició i subministrament de béns i serveis mitjançant el servei municipal de l'Ajuntament d'Aspe dedicat a magatzem i tallers.  
4. Manteniment del cadastre de béns mobles de naturalesa urbana i rústica.  
5. Manteniment de l'enllumenat públic.  
6. Manteniment del servei municipal de clavegueram.  
7. Manteniment i neteja d'edificis públics municipals.  
8. Neteja viària.  
9. Manteniment de vies públiques, voreres, parcs i jardins.  
10. Serveis de guarderia rural.  
Segona  
La mancomunitat serà titular de les concessions d'aigua que se Fi atorguen per al proveïment comú.  
Però els drets d'aprofitament d'aigua que per qualsevol motiu haguessen estat atorgats a favor de les corporacions locals integrants de la mancomunitat abans de la seua constitució o els que obtinguen d'ara endavant, es mantindran en tots els seus termes, sense perjudici que les esmentades corporacions puguen acordar la incorporació d'aquests a la mancomunitat o la realització d'obres que se'n deriven, mitjançant conveni amb aquesta.  
Tercera  
A l'efecte de la durada del mandat del president de la mancomunitat i de la rotació en el càrrec, després que aquesta s'haja constituït, es distribuirà per igual el temps que quede fins a l'acabament de l'actual mandat corporatiu.


Còpia Permalink ELI